**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 20-01-2021

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Η Κως στην εποχή της ηλεκτροκίνησης**

**χρηματοδοτείται το σχέδιο του Δήμου Κω από το Πράσινο Ταμείο**

Στη σύγχρονη εποχή της ηλεκτροκίνησης μπαίνει η Κως, με το Δήμο να προγραμματίζει τη δημιουργία αναγκαίων υποδομών, που δείχνουν το δρόμο του πράσινου τρόπου μετακίνησης.

Στόχος του Δήμου μας να δημιουργηθεί φιλικό περιβάλλον για τη διεύρυνση της ηλεκτροκίνησης, ώστε να βελτιωθεί η ποιότητα ζωής στο νησί μας, για κατοίκους και επισκέπτες.

Σε αυτό το πλαίσιο, εγκρίθηκε από το Διοικητικό Συμβούλιο του Πράσινου Ταμείου (Υπουργείο Περιβάλλοντος & Ενέργειας) η χρηματοδότηση του Δήμου μας για την «*Εκπόνηση Σχεδίου Φόρτισης Ηλεκτρικών Οχημάτων στο Δήμο Κω*», ύψους 49.600 €.

Το Σχέδιο Φόρτισης Ηλεκτρικών Οχημάτων (Σ.Φ.Η.Ο.) αφορά στη χωροθέτηση δημοσίως προσβάσιμων σημείων επαναφόρτισης Ηλεκτρικών Οχημάτων (Η/Ο) κανονικής ή υψηλής ισχύος και αντίστοιχα θέσεων στάθμευσης ηλεκτρικών οχημάτων, εντός των διοικητικών ορίων του Δήμου, κάτι που αποτελεί προαπαιτούμενο για την ανάπτυξη των σχετικών υποδομών στο νησί μας.

Γραφείο Τύπου